ഫ്ലൊറന്സി ഇനി എ സി മിലാനില് റോമയുടെ ഫുള്ബാക്കായ അലസ്സാന്ഡ്രോ ഫ്ലോറന്സി മിലാനിലേക്ക് എത്തുന്നു. റോമയെ വായ്പാടിസ്ഥാനത്തില് ആകും താരത്തെ മിലാനു നല്കുക. കരാറിന്റെ അവസാനം താരത്തെ മിലാന് വാങ്ങാനും സാധിക്കും. ഒരു മില്യണ് ആകും ലോണ് തുക. അത് കഴിഞ്ഞാല് 4 മില്യണ് നല്കി താരത്തെ മിലാന് സ്വന്തമാക്കാം. വലന്സിയ, പാരീസ് സെന്റ് ജെര്മെയ്ന് എന്നിവിടങ്ങളിലെ ലോണിനു ശേഷം തിരിച്ചെത്തിഅ ഫ്ലൊറന്സി ഇത്തവണ റോമയില് കളിക്കാന് ആകും എന്നാണ് പ്രതീക്ഷിച്ചത്. എന്നാല് പുതിയ പരിശീലകന് ജോസെ മൗറീഞ്ഞോയും താരത്തെ പരിഗണിച്ചില്ല. മിലാന് മുന്നോട്ടുവച്ച കരാര് ഫ്ലോറന്സി അംഗീകരിച്ചു. ഉടന് തന്നെ ഇത് സംബന്ധിച്ച് ഔദ്യോഗിക പ്രഖ്യാപനം വരും. മിലാന് മാഞ്ചസ്റ്റര് യുണൈറ്റഡിന്റെ ഡിയോഗോ ഡാലോട്ടിനെ ആണ് പ്രധാന ട്രാന്സ്ഫര് ആയി പരിഗണിച്ചിരുന്നത്. എന്നാല് യുണൈറ്റഡ് വലിയ ലോണ് തുക ആവശ്യപ്പെട്ടതോടെ മിലാന് പതിയെ ശ്രദ്ധ ഫ്ലൊറന്സിയിലേക്ക് മാറ്റുകയായിരുന്നു. ഇറ്റലിക്ക് ഒപ്പം യൂറോ കപ്പ് നേടിയ താരമാണ് ഫ്ലൊറന്സി. ഇറ്റലിക്കായി 45 മത്സരങ്ങള് താരം ഇതുവരെ കളിച്ചിട്ടുണ്ട്.